Pemerintah Tertinggi Angkatan Tentera Diraja Thai

Ketua Utama Angkatan Tentera Thai (; ) ialah gelaran rasmi bagi Raja Thai selaku ketua negara dan Pemerintah Tertinggi Angkatan Tentera Diraja Thai.

Jawatan ini hanyalah nominal. Angkatan Tentera sebenarnya diuruskan oleh Kementerian Pertahanan, di ketuai oleh Menteri Pertahanan (ahli kabinet) dan diperintah oleh Markas Angkatan Tentera Diraja Thai, yang seterusnya di pimpin oleh Panglima Angkatan Tentera.

Sejarah
Sejak tertubuhnya negara Thai yang pertama, Raja selalu memimpin ketumbukannya pergi berperang. Peranan Raja sebagai ketua pahlawan berasal dari konsep Hindu kshatriya (kesatria), dan kemudian banyak dipengaruhi oleh cita-cita  chakravartin sebagai pembela empayar. Sejak itu tanggungjawab tentera ini secara tradisinya dipikul oleh setiap raja Thai, tetapi tidak pernah dilaksanakan secara rasmi. Menjelang abad ke-19, dengan pengzahiran formal tentera darat dan tentera laut Thai yang moden pada tahun 1874 dan 1887, penubuhan rantaian pemerintahan yang rasmi adalah perlu. Gelaran Ketua Utama Tentera Darat (จอมทัพบก; Chom Thap Bok) dan Ketua Utama Tentera Laut (จอมทัพเรือ; Chom Thap Ruea) telah diwujudkan pada penghujung era pemerintahan Raja Chulalongkorn untuk dirinya sendiri. Selepas berakhirnya monarki mutlak pada tahun 1932, perlembagaan tetap pertama Siam menetapkan peranan istiadat Ketua Angkatan Tentera Siam (จอมทัพสยาม; Chom Thap Sayam) dalam Perkara 1, Bahagian 5. Semenjak itu Thailand telah memiliki 16 perlembagaan dan gelaran tersebut telah termaktub dalam setiap perlembagaan.

Di bawah sistem berperlembagaan, jawatan Raja selaku ketua angkatan tentera adalah cara bagi monarki untuk lebih rapat dengan angkatan tentera. Raja terlibat dalam aktiviti dan tugas-tugas ketenteraan, termasuk penyampaian panji-panji istiadat, berdasarkan bendera kebangsaan, kepada pelbagai unit angkatan tentera dan penyerahan pedang istiadat kepada semua pegawai graduan akademi tentera. Angkatan tentera meraikan Raja dengan perbarisan tahunan bersempena hari lahir baginda di Plaza Diraja di tengah Bangkok.

Lambang kebesaran
Sejak tahun 1910, bermula dengan Raja Vajiravudh, adalah kebiasaan bagi wakil-wakil angkatan tentera untuk menghadiahkan raja yang baru menaiki takhta dengan lambang kebesarannya sebagai Kepala Angkatan Tentera, dalam upacara rasmi di Grand Palace (Istana Besar). Ia termasuklah baton marsyal emas (menampilkan lambang Garuda), papan bahu emas, sebilah pedang, dan aiguillette emas yang dipakai pada bahu kanan.

Senarai

Rujukan

Lihat juga
 Pangkat tentera tertinggi
 Monarki Thailand
 Senarai raja Thailand
 Angkatan Tentera Diraja Thai
 Fil Marsyal (Thailand)
 Senarai Laksamana Armada (Thailand)
 Senarai Marsyal Tentera Udara Diraja Thai
 Dai-gensui -  setara Jepun
 Da yuan shuai - setara China
 Taewonsu - setara Korea
 Pasukan Keselamatan Diraja

Ketenteraan
Raja Thailand
Pangkat tentera
Tentera Thailand
Pegawai 6 bintang